Kamini Roy

Si Kamini Roy (12 Oktubre 1864 – 27 Setyembre 1933) sarong Bengali na pararawitdawit, social worker asin peminista sa British India . Siya an pinakaenot na babaeng naggradwar sa onra sa British India.  Sengupta, Subodh Chandra and Bose, Anjali (editors), 1976/1998, Sansad Bangali Charitabhidhan (Biographical dictionary) Vol I, , p83, 

 Amay na buhay 
Namundag kan 12 Oktubre 1864 sa baryo nin Basunda, kaidto sa Bakerganj District kan Bengal Presidency asin ngonyan sa Jhalokati District kan Bangladesh, si Roy naglaog sa Bethune School kan 1883. Saro sa mga enot na daragita na nag-eskwela sa British India, nakakua siya nin Bachelor of Arts degree na may onra sa Sanskrit gikan sa Bethune College kan Unibersidad kan Calcutta kan 1886 asin nagpoon na magtukdo duman kan parehong taon. Si Kadambini Ganguly, an ikaduwang babaeng gradwado sa onra kan nasyon, nag-adal sa parehong institusyon sa sarong klase na tolong taon na mas halangkaw ki Roy.                                                                                                                                                                                                                      

Si Nisith Chandra Sen, an saiyang tugang na lalaki, sarong bantog na abogado sa Calcutta High Court, asin kan huri an Alkalde kan Calcutta mantang an saiyang tugang na babae na si Jamini Sen iyo an doktor sa harong kan pamilyang hade kan Nepal asin an pinakaenot na babaeng Fellow kan Royal College of Physicians and Surgeons of Glasgow .  Kan 1894 siya nagpakasal ki Kedarnath Roy. 

Nakua niya an senyales para sa feminismo gikan sa sarong kapwa estudyante kan Bethune School, si Abala Bose . Sa pagtaram sa sarong eskwelahan nin mga babae sa Calcutta, sinabi ni Roy na, siring sa pag-paraphrase ni Bharati Ray kan huri, "an katuyuhan kan edukasyon kan mga kababaihan iyo an makatabang sa saindang pankagabsan na pag-uswag asin pag-otob kan saindang potensyal". 

Sa sarong essay sa Bengali na may titulong An Bunga kan Kahoy nin Kaaraman, isinurat niya,

Kan 1921, saro siya sa mga lider, kaiba si Kumudini Mitra (Basu) asin si Mrinalini Sen, kan Bangiya Nari Samaj, sarong organisasyon na pigbilog tanganing makipaglaban para sa deretso nin pagboto kan mga babae. An Konseho Lehislatibo kan Bengal nagtao nin limitadong deretso sa pagboto sa mga babae kan 1925, na nagtutugot sa mga babaeng Bengali na gamiton an saindang deretso sa kaenot-enote sa 1926 na pangkagabsan na eleksyon sa India .  Siya sarong miyembro kan Female Labor Investigation Commission (1922-23). 

 Mga onra asin mga laurel 
Si Roy nagsuporta sa mga hoben na parasurat asin pararawitdawit, kaiba si Sufia Kamal, na saiyang binisita kan 1923. Siya an presidente kan Bengali Literary Conference kan 1930 asin bise-presidente kan Bangiya Sahitya Parishad kan 1932–33. 

Naimpluwensiyahan siya kan pararawitdawit na si Rabindranath Tagore asin kan literaturang Sanskrit . An Unibersidad kan Calcutta tinawan siya nin onra kan Jagattarini Gold Medal. 

Kan 12 Oktubre 2019, piggirumdom kan Google si Roy sa paagi nin Google Doodle sa saiyang ika-155 na anibersaryo nin pagkamundag. An kaibang pagsurat nagpoon sa saiyang kotasyon, "Taano ta an sarong babae dapat na ibugtak sa harong asin dai tawan kan saiyang maninigong lugar sa sosyedad?" 

 Mga gibo 
An mga piniling obra kabali an: 

 Mahasweta, Pundorik
 Pouraniki
 Dwip O Dhup
 Jibon Pathey
 Nirmalya
 Malya O Nirmalya
 Ashok Sangeet
 Gunjan (Libro para sa mga aki)
 Balika Sikkhar Adarsha (Mga Essay)

 Toltolan 

 Dugang na pagbasa 



 Mga panluwas na sumpay 


 Kamini Roy poems in Bengali